20 kilometrin kävelijöitä yleisurheilun MM-kisoissa 2005.
**Kävely** on yleisurheilun kilpailulaji. 

Ensimmäistä kertaa kävely oli olympiakilpailuiden ohjelmassa Ateenan välikisoissa 1906, joissa käveltiin 1 500 metrin matka. Seuraavissa kilpailuissa lajista tuli virallinen olympialaji. Maantiekävely korvasi ratakävelyn Melbournen kesäkisoissa vuonna 1956. Naisten kävely oli ensimmäistä kertaa ohjelmassa vuonna 1992 Barcelonassa. Nykyään arvokisoissa miehet ja naiset kävelevät 20 kilometrin ja 35 kilometrin matkat. Vuodesta 1961 eteenpäin on suurin piirtein joka toinen vuosi järjestetty kävelyn maailmancup.

Kilpakävely verrattuna pikakävelyyn
-----------------------------------

Kilpakävely on lajin virallinen nimitys, mutta usein nimi sekoitetaan virheellisesti pikakävelyyn. Tämä erehdys on ymmärrettävissä, koska kilpakävelyssä nopeus on mahdollisimman kova sen sääntöjen sallimissa rajoissa. Pikakävely on lähinnä käytössä kuntoiluterminä (ei yleisurheilussa), ja se ei sisällä kilpakävelyn määritteitä ja sääntöjä. Pikakävely tarkoittaa periaatteessa samaa kuin tehokävely.

Kilpakävelyn säännöt ja tuomaritoiminta
---------------------------------------

Kilpakävelyä säätelee kilpailuissa ja myös harjoituksissa kilpakävelyn säännöt. Säännöt on kirjattu IAAF:n (Kansainvälinen yleisurheiluliitto) sääntökirjaan, jossa kilpakävelyn sääntö kuuluu näin:

"Kilpakävely on etenemistä askelia ottaen niin, että kävelijä säilyttää kosketuksen maahan siten, ettei ihmissilmällä havaittavaa kosketuksen irtaantumista esiinny. Etummaisen jalan täytyy olla suorana (ei taivutettuna polvesta) maakosketuksen alkamishetkestä lähtien siihen asti, kun se on pystysuorassa asennossa."

Kävelytuomarit valvovat kilpailun aikana, että kilpailijoiden tekniikka pysyy kävelysääntöjen mukaisena. Kävelyn sääntöihin nojautuen tuomarit seuraavat, että kilpailijoiden polvi ojentuu täydellisesti jalan tullessa maahan ja pysyy ojennettuna jalan pystysuoraan vaiheeseen saakka. Samoin tuomarit seuraavat, että silmin nähtävä maakosketus säilyy. Kilpailijoille tuomarit näyttävät tarpeen mukaan joko puutteellisesta maakosketuksesta kertovaa merkkiä tai koukkupolvesta viestittävää laikkaa.
Alla tuomarien käyttämät varoitusmerkit selityksineen

 Puutteellinen maakosketus  Koukkupolvi

Radalla käytävissä kävelykilpailuissa on tuomareita viisi, enintään kuusi ja maantiekisoissa reitin pituudesta (1,5–5 kilometrin kierros) riippuen vähintään kuusi ja enintään yhdeksän. Kävelijän suoritus tulee hylätyksi, jos vähintään kolme eri tuomaria on todennut saman kävelijän etenevän kävelysääntöjen vastaisesti. Tästä he kukin ovat kyseistä kävelijää kertaalleen huomauttaneet yllä olevilla merkeillä. Mikäli kävelijä ei ole pystynyt kävelytekniikkaansa korjaamaan, he ovat kirjoittaneet varoituksen lähetettäväksi ylituomarille. Ylituomari toteaa kilpailijan saaneen kolme varoitusta kolmelta eri tuomarilta ja poistaa kilpailijan radalta. Kaikki tuomarit toimivat itsenäisesti ja heidän on tehtävä päätöksensä näköhavaintoihin perustuen. Tuomareiden välinen keskustelu kilpailun kulusta kilpailun aikana ei ole sallittua.

Lähteet:

Kilpakävelymatkat
-----------------

Kilpakävely on kova kestävyyslaji, jossa kilpailumatkat ovat nuorimmista sarjoista lähtien suhteellisen pitkiä. Kilpailumatkat eivät voikaan olla kovin lyhyitä, koska jo tuomaritoiminnan oikeudenmukaisuuden takia on parempi, että kilpailijat ovat matkalla hieman pidempään. Pitkistä kilpailumatkoista seuraa, että kilpakävelijäksi aikovan on totuttauduttava pitkäkestoisiin liikuntasuorituksiin.

Kävelyn sarjat ja viralliset matkat Suomessa:

| Sarja | Matka |
| --- | --- |
| T/P 9-v. | 600 m |
| T/P 10-v. | 1 000 m |
| T/P 11-v. | 1 000 m |
| T/P 12-v. | 2 000 m |
| T/P 13-v. | 2 000 m |
| T/P 14-v. | 3 000 m |
| T/P 15-v. | 3 000 m |
| N 17-v. | 5 000 m / 10 km (rata/maantie) |
| M 17-v. | 5 000 m / 10 km |
| N 19-v. | 5 000 m / 10 km |
| M 19-v. | 10 000 m / 20 km |
| N 22-v. | 5 000 m / 20 km |
| M 22-v. | 10 000 m / 20 km |
| N | 20 km / 35 km |
| M | 20 km / 35 km |

Lähteet:

Kävelijöitä
-----------

Kuuluisia kävelijöitä ovat italialaiset Ugo Frigerio ja Maurizio Damilano, neuvostoliittolainen Vladimir Golubnitši, ruotsalainen John Ljunggren, venäläinen Jelena Nikolajeva, ecuadorilainen Jefferson Pérez sekä puolalainen Robert Korzeniowski. Myös Meksikosta on aina tullut menestyneitä kävelijöitä.

Parhaiten menestyneet suomalaiset kävelijät ovat Reima Salonen, Sari Essayah ja Valentin Kononen. Salonen voitti EM-kultaa 50 kilometrin kävelyssä vuonna 1982 ja Essayah 10 kilometrillä MM-kultaa vuonna 1993 ja -pronssia 1991 sekä EM-kultaa vuonna 1994. Kononen on 50 kilometrin maailmanmestari vuodelta 1995 lisäksi hänellä on EM- (1998) ja MM-hopeaa (1993).

Ennätykset
----------

### Suomen ennätykset

| Sarja | Aika | Urheilija | Paikka | Päivämäärä |
| --- | --- | --- | --- | --- |
| M 20 km | 1.18.22 | Suomi Veli-Matti Partanen | Budapest | 19. elokuuta 2023 |
| M 50 km | 3.39.34 | Suomi Valentin Kononen | Dudince | 25. maaliskuuta 2000 |
| N 10 km | 42.20 | Suomi Sari Essayah | Göteborg | 7. elokuuta 1995 |
| N 20 km | 1.32.05 | Suomi Sari Essayah | Vantaa | 5. toukokuuta 1996 |

Lähde: Tilastopaja

### Maailman 10 parasta tulosta

Luettelossa on vain yksi aika kutakin urheilijaa kohden

### Miehet

#### 20 km

| Aika | Urheilija | Paikka | Päivämäärä |
| --- | --- | --- | --- |
| 1.16.43 | Venäjä Sergei Morozov | Saransk | 8. kesäkuuta 2008 |
| 1.17.16 | Venäjä Vladimir Kanaikin | Saransk | 29. syyskuuta 2007 |
| 1.17.21 | Ecuador Jefferson Pérez | Pariisi | 23. elokuuta 2003 |
| 1.17.22 | Espanja Francisco Javier Fernández | Turku | 28. huhtikuuta 2002 |
| 1.17.23 | Venäjä Vladimir Stankin | Adler | 8. helmikuuta 2004 |
| 1.17.30 | Italia Alex Schwazer | Lugano | 18. maaliskuuta 2012 |
| 1.17.33 | Australia Nathan Deakes | Cixi | 23. huhtikuuta 2005 |
| 1.17.36 | Kiina Wang Zhen | Taicang | 30. maaliskuuta 2012 |
| 1.17.38 | Venäjä Valeri Bortšin | Adler | 28. helmikuuta 2009 |
| 1.17.40 | Kiina Chen Ding | Taicang | 30. maaliskuuta 2012 |

Lähde: IAAF

#### 20 000 m ratakävely

| Aika | Urheilija | Paikka | Päivämäärä |
| --- | --- | --- | --- |
| 1.17.25,6 | Meksiko Bernardo Segura | Bergen | 7. toukokuuta 1994 |
| 1.18.35,2 | Ruotsi Stefan Johansson | Bergen | 15. toukokuuta 1992 |
| 1.18.40,0 | Meksiko Ernesto Canto | Bergen | 5. toukokuuta 1984 |
| 1.19.18,3 | Saksa Ronald Weigel | Bergen | 26. toukokuuta 1990 |
| 1.19.22,5 | Neuvostoliitto Aleksei Peršin | Bergen | 7. toukokuuta 1988 |
| 1.19.24,1 | Italia Walter Arena | Bergen | 26. toukokuuta 1990 |
| 1.19.48,1 | Australia Nathan Deakes | Brisbane | 4. syyskuuta 2001 |
| 1.19.52,0 | Puola Robert Korzeniowski | Brisbane | 4. syyskuuta 2001 |
| 1.19.54,0 | Tšekki Pavol Blazek | Bergen | 26. toukokuuta 1990 |
| 1.20.06,8 | Meksiko Daniel Bautista | Montreal | 17. lokakuuta 1979 |

Lähde: IAAF

#### 50 km

| Aika | Urheilija | Paikka | Päivämäärä |
| --- | --- | --- | --- |
| 3.32.33 | Ranska Yohann Diniz | Zürich | 15. elokuuta 2014 |
| 3.34.14 | Venäjä Denis Nižegorodov | Tšeboksary | 11. toukokuuta 2008 |
| 3.35.47 | Australia Nathan Deakes | Geelong | 2. joulukuuta 2006 |
| 3.35.59 | Venäjä Sergei Kirdjapkin | Lontoo | 11. elokuuta 2012 |
| 3.36.03 | Puola Robert Korzeniowski | Pariisi | 27. elokuuta 2003 |
| 3.36.04 | Italia Alex Schwazer | Rosignano Solvay | 2. marraskuuta 2007 |
| 3.36.06 | Kiina Yu Chaohong | Nanjing | 22. lokakuuta 2005 |
| 3.36.13 | Kiina Zhao Chengliang | Nanjing | 22. lokakuuta 2005 |
| 3.36.20 | Kiina Han Yucheng | Nanjing | 27. helmikuuta 2005 |
| 3.36.21 | Slovakia Matej Tóth | Zürich | 15. elokuuta 2014 |
|

Lähde: IAAF

### Naiset

#### 10 000 m ratakävely

| Aika | Urheilija | Paikka | Päivämäärä |
| --- | --- | --- | --- |
| 41.56,23 | Neuvostoliitto Nadežda Rjaškina | Seattle | 24. heinäkuuta 1990 |
| 41.57,22 | Australia Kerry Saxby-Junna | Seattle | 24. heinäkuuta 1990 |
| 42.11,5 | Saksa Beate Gummelt | Bergen | 15. toukokuuta 1992 |
| 42.13,7 | Ruotsi Madelein Svensson | Bergen | 15. toukokuuta 1992 |
| 42.23,7 | Italia Ileana Salvador | Bergen | 5. elokuuta 1993 |
| 42.30,13 | Kiina Gao Hongmiao | Nanjing | 24. lokakuuta 1995 |
| 42.30,31 | Venäjä Olimpiada Ivanova | Pietari | 26. heinäkuuta 1994 |
| 42.37,0 | Suomi Sari Essayah | Bergen | 5. elokuuta 1993 |
| 42.38,24 | Kiina Liu Hongyu | Nanjing | 24. lokakuuta 1995 |
| 42.40,33 | Espanja Beatriz Pascual | Avilés | 1. heinäkuuta 2010 |

Lähde: IAAF

#### 20 km

| Aika | Urheilija | Paikka | Päivämäärä |
| --- | --- | --- | --- |
| 1.24.50 | Venäjä Olimpiada Ivanova | Adler | 4. maaliskuuta 2001 |
| 1.24.56 | Venäjä Olga Kaniskina | Adler | 28. helmikuuta 2009 |
| 1.25.02 | Venäjä Jelena Lašmanova | Lontoo | 11. elokuuta 2012 |
| 1.25.08 | Venäjä Vera Sokolova | Sotši | 26. helmikuuta 2011 |
| 1.25.09 | Venäjä Anisja Kirdjapkina | Sotši | 26. helmikuuta 2011 |
| 1.25.16 | Kiina Qieyang Shenjie | Lontoo | 11. elokuuta 2012 |
| 1.25.18 | Venäjä Tatjana Gudkova | Moskova | 19. toukokuuta 2000 |
| 1.25.20 | Venäjä Olga Poljakova | Moskova | 19. toukokuuta 2000 |
| 1.25.27 | Venäjä Elmira Alembekova | Sotši | 18. helmikuuta 2012 |
| 1.25.29 | Venäjä Irina Stankina | Moskova | 19. toukokuuta 2000 |

Lähde: IAAF

Lähteet
-------

1. 1 2   (Arkistoitu – Internet Archive)
2. ↑  Suomen ennätykset *Tilatopaja*. Viitattu 20.8.2023.
3. ↑  20 Kilometres Race Walk All Time (Men)
4. ↑  20,000 Metres Race Walk All Time (Men)
5. ↑  50 Kilometres Race Walk All Time (Men). IAAF. Viitattu 11.11.2014. (englanniksi)
6. ↑  10,000 Metres Race Walk All Time (Women)
7. ↑  20 Kilometres Race Walk All Time (Women)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Kilpakävely**.
* Suomen Urheiluliiton viralliset kilpakävelysivut (Arkistoitu – Internet Archive)
* Suomalainen kävelytalli H.E.V.I. Hard Walk Team
* Suomalainen kävelytalli Wild West Walkers (Arkistoitu – Internet Archive)

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Yleisurheilu |
| --- |
|  |
| Kansainvälinen yleisurheiluliitto |
|  |
| Lajit | 

|  |  |
| --- | --- |
| Olympialajit | 
* Aitajuoksu
	+ 100 m
	+ 110 m
	+ 400 m
* Estejuoksu
* Keihäänheitto
* Keskimatkan juoksu
	+ 800 m
	+ 1 500 m
* Kestävyysjuoksu
	+ 5 000 m
	+ 10 000 m
	+ Maraton
* Kiekonheitto
* Kolmiloikka
* Korkeushyppy
* Kuulantyöntö
* Kymmenottelu
* Kävely
	+ 20 km
	+ 50 km
* Moukarinheitto
* Pikajuoksu
	+ 100 m
	+ 200 m
	+ 400 m
* Pituushyppy
* Seitsenottelu
* Seiväshyppy
* Viestijuoksu
	+ 4 x 100 m
	+ 4 x 400 m

 |
|  |
| Entiset olympialajit | 
* 60 metrin juoksu
* 3 000 metrin joukkuejuoksu
* 3 000 metrin juoksu
* Antiikkinen kiekonheitto
* Maastojuoksu
* Painonheitto
* Vauhdittomat hypyt
	+ Kolmiloikka
	+ Korkeushyppy
	+ Pituushyppy
* Viisiottelu

 |
|  |
| Muut | 
* Aitajuoksu
	+ 60 m
* Keskimatkan juoksu
	+ 1 000 m
	+ Maili
* Kestävyysjuoksu
	+ Neljännesmaraton
	+ Puolimaraton
	+ Tunnin juoksu
	+ Ultrajuoksu
* Kävely
	+ 35 km
* Viestijuoksu
	+ 4 x 800 m
	+ 4 x 1500 m
	+ Ruotsalaisviesti

 |

 |

 |